Nukusda istiqomat qiluvchi “uddaburron” yigit, muqaddam sudlangan Rametulla Azilxanov hech kimning xayoliga kelmaydigan joyga nasha o‘simligini ekib, parvarishlayotgani aniqlandi. “Huquq” gazetasida yozilishicha, u shaharning markazidagi xiyobonlardan birida nasha ekib, parvarishlab kelgan. Bu o‘simlikka hech kim e’tibor bermagan. Poya ulg‘ayib bo‘lgach, Azilxanov uni ildizi bilan ko‘chirib, uyiga olib ketgan. Ammo uning xatti-harakatlarini sezib qolgan shaxslarning arizasiga muvofiq tekshiruv o‘tkazildi. Reyd chog‘ida uning uyidan tilga olingan o‘simlik poyasi topildi. Azilxanov 4 yil 8 oylik qamoq jazosiga hukm qilindi.